**Documentació a adjuntar, en el procés de preinscripció:**

1. Fotocòpia del DNI pare, mare o tutor.
2. Fotocòpia del llibre de família o altres documents relatius a la filiació.
3. Fotocòpia de la targeta sanitària individual de l’alumne.
4. Autorització bancària per la domiciliació de la quota.
5. Qualsevol altra documentació que es consideri d’interès per la prestació del servei.

* Els documents necessaris per acreditar els criteris prioritaris són:
* **Per justificar la proximitat del domicili habitual a l'escola**. Per confirmar l'adreça del domicili familiar es necessita un certificat o volant de convivència de l'alumne, on ha de constar l'adreça del domicili i acreditar que l'alumne viu com a mínim amb el pare o la mare que presenta la sol·licitud.
* **Per acreditar la proximitat del lloc de treball del pare, la mare, el tutor o tutora legal o guardador o guardadora de fet a l'escola**. En el cas de les persones assalariades, és suficient si s'aporta el contracte laboral o un certificat emès per l'empresa. En el cas de ser treballadora o treballador autònom, s'haurà de presentar el model de l'Agència tributària 036 o 037, on es deixa constància del domicili en què es porta a terme l'activitat.
* **Per justificar la renda garantida de ciutadania**. Aportació de documents com la certificació o la resolució emesa pel Departament de Drets Socials.
* Per acreditar els criteris complementaris es poden presentar els documents següents:
* **Per acreditar que l'alumne o alumna forma part d'una família nombrosa**. Caldrà presentar el títol de família nombrosa vigent.
* **Per acreditar que l'alumne o alumna forma part d'una família monoparental**. Caldrà presentar el títol de família monoparental vigent.
* **El fet d'haver nascut en un part múltiple** s'acredita amb la certificació electrònica de la inscripció de naixement o el llibre de família.
* **La situació d'acolliment familiar** s'acredita amb la resolució d'acolliment del Departament de Drets Socials.
* **Per acreditar que un membre de la unitat familiar té una discapacitat**. Cal presentar el certificat o la targeta acreditativa de discapacitat que emet el Departament de Drets Socials o els organismes competents en altres comunitats autònomes. També es pot adjuntar el document que acrediti ser beneficiari o beneficiària d'una pensió d'incapacitat permanent de grau total o de gran invalidesa, o bé, quan sigui oportú, el corresponent certificat de les classes passives que tenen reconeguda una pensió de jubilació o retir per incapacitat permanent per al servei o inutilitat.
* **La condició de víctima de violència de gènere o de terrorisme** s'acredita amb la sentència judicial de qualsevol ordre jurisdiccional, l'ordre de protecció vigent, o l'informe dels serveis socials o el certificat que acredita la condició de víctima de terrorisme que emet la Subdirección General de Apoyo a Víctimas del Terrorismo del Ministeri de l'Interior.